jkorsvik/nowiki_second_scrape_merged huggingface dataset:
Arngrim på Bolm

Arngrim på Bolm var en legendarisk norrøn berserk som omtales blant annet i den mytiske Hervors saga. Arngrim var far til Angantyr og stamfar til den svenske kongeslekten Munsöætten. Kildene til dette er usikre.


== Tyrvingsyklusen ==
Historien om Arngrim er en del av Tyrvingsyklusen - historien om det magiske sverdet Tyrving (Tyrfing). Svafrlame (norrønt: Svafrlami), kongen av Gardarike, overrasket en gang de to dvergene Dvalin og Dulin, men lot dem beholde livet mot at de smidde et sverd til ham som skar jern like godt som tøy, som ikke rustet, og som ga seier i krig og tvekamp til den som svingte det. På avtalt tid kom Svafrlame tilbake og hentet sverdet. Dvergene ga ham sverdet, men i det de skulle lukke seg inn i steinen svor de på at sverdet skulle bli en manns bane hver gang det ble trukket av sliren, det skulle utføre tre store nidingsverk, og det skulle bli Svafrlames bane.
Berserken Arngrim som herjet i Østerled, kom i kamp med Svafrlame. Arngrim hogg armen av Svafrlame og tok sverdet Tyrving fra ham og drepte ham med det. Han tok stort bytte og bortførte kongens datter Eyfura og dro hjem til garden sin på øya Bolm. Med Eyfora fikk Arngrim tolv sønner. Den eldste var Angantyr, den nest eldste var Hjørvard som fridde til sveakongen Yngves datter Ingeborg. Ingeborg sa nei og foretrakk en av kongens hirdmenn, Hjalmar den hugstore. Hjørvard utfordret Hjalmar til duell på Samsø hvor alle de tolv kjempene ble drept. Før han døde rakk Angantyr å gi Hjalmar banesår med Tyrving.


== Munsöætten ==
Kildene til stamtavlen for Munsöætten er uklare og motstridende. Angantyrs datter Hervor var gift med Höfund og hadde sønnene Heidrek og Angantyr. Heidrek omtales som konge i Reidgotaland (goternes land) og har - ut fra etymologisk likhet - blitt oppfattet som østgoterkongen Ermanarik som døde i 376. Heidrek hadde sønnene Angantyr og Hlod. Hlod skal ha blitt drept i kamp mot sin bror da han ledet en hunnerhær mot goterne.
Heidrek skal ha vært oldefar til Ivar Vidfamne, konge i Svitjod fra 655 til 695.


== Referanser ==
Epizookori

Epizookori er en type frøspredning som brukes av planter. Frøene forflyttes utenpå dyr ved hjelp av krokhår, pigger, torner, fotangler, slim eller kjertelhår. Et eksempel på en art med epizookori er klengemaure.
Giovinazzo

Giovinazzo er en by og en kommune i storbyområdet Bari i regionen Puglia i Italia. Kommunen har omtrent 21 000 innbyggere og et areal på 43,7 km². Havnebyen ved Adriaterhavet ligger 18 kilometer vest-nordvest for Bari.


== Referanser ==


== Eksterne lenker ==
Offisielt nettsted 
(en) Giovinazzo – kategori av bilder, video eller lyd på Commons 
(en) Giovinazzo – galleri av bilder, video eller lyd på Commons
Zeng Jing

Zeng Jing (tradisjonell kinesisk: 曾鯨, forenklet kinesisk: 曾鲸, pinyin: Zéng Jīng, Wade-Giles: Tseng Ching; født ca. 1564 i Putian i Fujian i Kina, død 1647) var en kinesisk maler under Ming-dynastiet. Han er best kjent som portrettmaler.
Han bodde og virket i Nanjing, man dro også rundt til Hangzhou, Wuzhen, Ningbo, Songjiang og andre byer.Zeng Jings melerkunst gjorde bruk av lett lys og skygge og ble betraktet som viktig for sin assimilering av den vestlige oljemaleristils illusjonistisk konkave og konvekse metode. Hans portretter er blitt kalt så realistiske som om de var som «et speilbilde». Et vanlig trekk ved hans portretter er de store tomme felt rundt den portrettertes skikkelse.
Zeng Jings stil var så karakteristisk at den ble kjent som Bochen-stil, etter hans stilnavn, Bochen. Blant hans fremste etterfølgere var Xie Bin (1601-1681).


== Referanser ==


== Eksterne lenker ==
(en) Zeng Jing – kategori av bilder, video eller lyd på Commons
Halls

Halls er et merkenavn for halspastiller og -drops. Det selges av Cadbury-Adams-avdelinga av Cadbury, som eies av Mondelēz International. Halls ble først produsert i Storbritannia i 1930-åra av selskapet Halls Brothers (etablert i 1893). Dette ble kjøpt opp av Warner-Lambert i 1964, som i sin tur ble kjøpt opp av Pfizer i 2000, som gjorde Halls til en del av Adams-porteføljen (sammen med blant annet Trident, Dentyne og Chiclets). Adams ble kjøpt opp av Cadbury i 2002.
Halls fins i en lang rekke ulike smaker og utforminger, og produktene varierer fra land til land.


== Eksterne lenker ==
Offisielt nettsted 
(en) Halls (cough drop) – kategori av bilder, video eller lyd på Commons
Komposisjonsprinsipp

Harmoni og dynamikk er to begreper som danner et par: Harmoni står for ro, balanse og samklang. Dynamikk forbinner vi med bevegelse, spenning, kraft og motsetninger. Harmoni og dynamikk er motsatte prinsipper i formgivingen; Enten er formen dynamisk, eller så er den harmonisk. Begge prinsippene har omtrent den samme funksjon i komposisjonen, å bestemme hva slags forhold vi skal ha mellom elementene i komposisjonen. Dynamiske uttrykk er gjerne asymmetriske, mens Harmoniske gjerne er symmetriske.
Enhet:
Enhet vil si at en komposisjon oppleves som et samlet hele. Formen på et objekt i bildet gjentar seg mange ganger. Det blir på en måte en rytme i bildet, det gjentar seg hele tiden. Akkurat som en rytme som gjentar seg i musikk.
Balanse:
Man søker som regel etter balanse i et bilde. Et eksempel er å plassere et "tungt" objekt i et bilde, i fremste del av bildet. Det gjør at bildet "står stødig" og det blir balanse. Eller man kan bruke det gylne snitt
Bevegelse:
Bevegelse går ofte innenfor det samme som liv og spenning, og gir en følelse av orden og fremdrift. Man kan oppnå bevegelse innen fotografi, men dette er ved hjelp av lang lukkertid på kameraet som gir bevegelsesuskarphet. En komposisjon uten bevegelse kan fort bli monoton, kjedelig og tamt, men samtidig kan for mye bevegelse skape rot. Bevegelse kan gå horisontalt, vertikalt, diagonalt eller i en form. Eksempler på bevegelse er linjer, gjenstander i bevegelse, en pekende hånd, skygger, gjenstander som gjentar seg, gjenstander med tydelig høyde eller breddeformat. 
Proporsjon:
Proporsjon betyr forhold, forhold mellom to forskjellige størrelser. For eksempel i en kontrast, når det blir en slik forskjell skaper det liv, og sørger for at elementene fremhever hverandre. Eksempler fra bilder:  Det kan være forhold mellom to sider av samme element, du kan ha forhold mellom høyde og bredde på et bilde, eller på et element i bilde. 
Kontrast:
Ordet kontrast betyr motsetninger eller forskjell.
Kontraster finnes både på farger, størrelser og følelser. For eksempel svart/hvit, proporsjoner, liten/stor og sur/glad.
Spenning og liv:
Spenning og liv blir skapt når det skjer noe uventet eller hyggelig. Spenning oppstår mellom forskjellige elementer dersom det er en stor forskjell på de forskjellige elementene, for eksempel i størrelse, farger eller styrke. Spenning og liv kan lett skapes i et fotografi, for eksempel ved å skape en kombinasjon av lys og mørke, som vil føre til en følelse av trygghet, men også en tung og dyster følelse. Størrelsen på ulike elementer skaper også spenning. 
Fargekontraster og lys-mørk kontraster er med på å skape liv og spenning.


== Kilder ==
https://web.archive.org/web/20140521031458/http://www.fotohjelp.net46.net/komp.html
https://web.archive.org/web/20140520220309/http://elevarbeid.mediegymnaset.no/Kristiansand/klasser/mg09a/anette/PTF/komposisjonsprinsippene.html
https://web.archive.org/web/20140521012441/http://medkom.no/elev/2609rasu/2609rasu/Prosjekt_til_fordypning/Sider/Harmoni_%26_Dynamikk.html
Etappene i Giro d’Italia 2014

Etappene i Giro d'Italia 2014 


== 1. etappe ==
9. mai 2014
Belfast, 21.7 km, lagtempo (TTT)


== 2. etappe ==
10. mai 2014
Belfast  – Belfast, 219 km


== 3. etappe ==
11. mai 2014
Armagh  – Dublin, 187 km


== 4. etappe ==
13. mai 2014
Giovinazzo – Bari, 112 km


== 5. etappe ==
14. mai 2014
Taranto – Viggiano, 203 km


== 6. etappe ==
15. mai 2014
Sassano – Montecassino, 257 km


== 7. etappe ==
16. mai 2014
Frosinone – Foligno, 211 km


== 8. etappe ==
17. mai 2014
Foligno – Montecopiolo, 179 km


== 9. etappe ==
18. mai 2014
Lugo – Sestola, 172 km


== 10. etappe ==
20. mai 2014
Modena – Salsomaggiore, 173 km


== 11. etappe ==

21. mai 2014
Collecchio – Savona, 249 km


== 12. etappe ==
22. mai 2014
Barbaresco – Barolo, 41,9 km (ITT)


== 13. etappe ==
23. mai 2014
Fossano – Rivarolo Canavese, 157 km


== 14. etappe ==
24. mai 2014
Agliè – Oropa, 164 km


== 15. etappe ==
25. mai 2014
Valdengo – Montecampione , 225 km


== 16. etappe ==
27. mai 2014
Ponte di Legno – Val Martello (Martelltal), 139 km


== 17. etappe ==
28. mai 2014
Sarnonico – Vittorio Veneto, 208 km


== 18. etappe ==
29. mai 2014
Belluno – Rif. Panarotta (Valsugana), 171 km


== 19. etappe ==
30. mai 2014
Bassano del Grappa – Cima Grappa (Crespano del Grappa), 26,8 km (ITT)


== 20. etappe ==
31. mai 2014
Maniago – Monte Zoncolan, 167 km


== 21. etappe ==
1. juni 2014
Gemona del Friuli – Trieste, 172 km
Arctic Race of Norway 2014

Arctic Race of Norway 2014 var den andre utgaven av Arctic Race of Norway. Rittet hadde kategori 2.1 og gikk over fire etapper i Troms og Finnmark, med blant annet målgang på Nordkapp og på Kvænangsfjellet.
Rittet ble vunnet av nederlandske Steven Kruijswijk fra Belkin, fire sekunder foran Alexander Kristoff og 18 sekunder foran Lars Petter Nordhaug.


== Lagene ==


== Etappene ==


== Trøyene ==


== Resultater ==


== Eksterne lenker ==
Offisielt nettsted 
(en) Offisielt nettsted 
(fr) Offisielt nettsted 
(en) Arctic Race of Norway 2014 - ProCyclingStats 
(en) Arctic Race of Norway 2014 – Cycling Archives
Gratangen Idrettslag

Gratangen Idrettslag fra Gratangen i Troms ble stiftet i 1934. Klubben har avdelinger for fotball, judo, sykling, ski og dans, og arrangerer årlig en fotballturnering for aldersbestemte klasser. Gratangen IL stilte sist eget seniorlag for menn i fotball i 2003, men samarbeider i 2014 med Bjerkvik IF og Grovfjord IL 2 om et lag i 5. divisjon (nivå 6). Hjemmebanen er Gratangen stadion (gress) i Gratangsbotn.
Klubbens mest kjente spiller er Per-Mathias Høgmo. Han er født og oppvokst i Gratangen og spilte for klubben til han som 18-åring gikk til Mjølner i 1978. Høsten 1989 kom han tilbake til Gratangen og var spillende trener sammen med Jørgen Michaelsen ut sesongen.
Idrettslaget ble stiftet i 1934 av lærer Sverre Lie. Ved Nordnorsk Båtmuseum i Gratangsbotn er det en minnebauta reis av bygdefolk og idrettskamerater til minne om ham.


== Kilder ==
Hjemmeside (besøkt 20. mai 2014)
Norges Fotballforbund: Gratangen IL (besøkt 20. mai 2014)
Terminlister og tabeller hos Norges Fotballforbund (besøkt 26. mai 2014)
Tromsø IL: Per Mathias Høgmo (besøkt 20. mai 2014)
Nordlys: Kjenner du igjen noen på dette bildet? (10. oktober 2013, besøkt 20. mai 2014)
Georg Sulen

Georg Matias Sulen (født 31. mai 1920, død 7. juni 2015 på Fedje) var en norsk krigsveteran fra andre verdenskrig.


== Krigstjeneste ==
Sulen forlot Norge om bord på M/B «Alf» fra Hernar 16. september 1941 og kom til Lerwick 18. september.I Storbritannia gikk Sulen inn i marinen og tjenestegjorde på KNM «Stord». I løpet av tjenesten på KNM «Stord» deltok Sulen i senkingen av «Scharnhorst», under landgangen i Normandie og i eskortetjeneste for arktiske konvoier.Under senkingen av «Scharnhorst» ble Sulen tatt av en brottsjø og skadet, noe som medførte at han havnet på sykestuen med de tyske overlevende.


== Utmerkelser ==
For tjenesten i marinen under krigen ble Sulen tildelt Krigsmedaljen, Deltagermedaljen, Defence Medal, 1939–1945 Star, Atlantic Star, France and Germany Star og Africa Star, samt Jubileumsmedaljen i anledning av 40-året for seieren i Den store fedrelandskrigen 1941–1945, Jubileumsmedaljen i anledning av 50-året for seieren i Den store fedrelandskrigen 1941–1945, Jubileumsmedaljen i anledning av 60-året for seieren i Den store fedrelandskrigen 1941–1945, Jubileumsmedaljen i anledning av 65-året for seieren i Den store fedrelandskrigen 1941–1945 og Jubileumsmedaljen i anledning av 70-året for seieren i Den store fedrelandskrigen 1941–1945.


== Bibliografi ==
Scharnhorst i Slik vi husker det... tilbakeblikk 25 år etter (1970) s. 192-195.
Invasjonen i Frankrike i Slik vi husker det... tilbakeblikk 25 år etter (1970) s. 196-200.


== Referanser ==
Sceneweb

Sceneweb er et nasjonalt historisk arkiv for profesjonell scenekunst i Norge. Scenewebarkivet inneholder arkivmateriale fra 1827 (Det Strømbergske Teaters oppsetning av Jeppe paa Bjerget) frem til i dag. Her finner du informasjon om frie scenekunstkompanier og private og offentlige, nasjonale og regionale scenekunstinstitusjoner. Vår visjon er én dag å kunne gi en fulldekkende oversikt over verk, aktører, organisasjoner, spillesteder og utmerkelser innen norsk scenekunst, med tilhørende digitalisert materiale som bl.a. foto, plakat, program, artikler og video. Sceneweb er per i dag ikke ett fullstendig arkiv. Vi fyller kontinuerlig databasen med mer materiale, og gjør slik Sceneweb til en stadig rikere kilde om norsk scenekunst.  
Sceneweb så dagens lys i oktober 2011. Da ble internettsiden hvor databasen formidles lansert.  
Sceneweb eies og driftes av Danse- og teatersentrum / Performing Arts Hub Norway.
I 2013 ble det inngått et samarbeid med Nasjonalbiblioteket som er ledende på innsamling og digitalisering.


== Referanser ==


== Eksterne lenker ==
(no) Offisielt nettsted
Nikolaj Polukhin

Nikolaj Polukhin (russisk: Николай Анатольевич Полухин; født 7. juli 1982 i Gladilovo i Tjumen oblast) er en russisk funksjonshemmet idrettsutøver. Han konkurrerer i langrenn og skiskyting. Han konkurrerer i klasse B2 for synshemmede utøvere. 
Han begynte med langrenn i 2004, og debuterte internasjonalt i 2005. Han har vunnet flere VM-gull i både langrenn og skiskyting, og ble paralympisk mester i begge disipliner ved Paralympiske vinterleker 2014 i Sotsji. 


== Idrettskarriere ==
Polukhin deltok i sitt første VM ved VM 2009 i Vuokatti. Der vant Russland 1x4 + 2x5 km stafett, åpen klasse. Individuelt fikk han sølv på 10 og 20 km langrenn, og bronse på langrennsspeinten. Han fikk også bronse på 3,6 km jaktstart i skiskyting. På 12,5 km skiskyting kom han på 5.-plass.
Året etter deltok han ved Paralympiske vinterleker 2010 i Vancouver, hans første paralympiske leker. Der vant Russland igjen stafetten, som var 1x4 + 2x5 km åpen klasse. I langrenn fikk han sølv på 20 km og langrennssprinten, samt bronse på 10 km. I skiskyting fikk han også to sølvmedaljer; på 12,5 km og 3 km jaktstart. Ved VM i skiskyting og langrenn for funksjonshemmede 2011 vant han gull på både 7,5 og 12,5 km skiskyting, og på langrennsstafetten. I tillegg fikk han sølv på 10 km, 20 km og sprinten i langrenn, og 3 km jaktstart i skiskyting. 
Han deltok igjen ved  VM i skiskyting og langrenn for funksjonshemmede 2013, der han vant 10 km langrenn, og deltok på det russiske laget som vant 4 x 2,5 km langrenn. Han fikk også individuelt sølv på 20 km. På langrennssprinten kom han på 5.-plass. I skiskyting vant han både 7,5 km, 12,5 km og 15 km. 
Ved Paralympiske vinterleker 2014 i Sotsji i Russland vant han 15 km skiskting, og han kom på 2.-plass på 12,5 km og 7,5 km. I langrenn fikk han kun én medalje; Russland vant 4 x 2,5 km stafett, åpen klasse. Han kom for øvrig på 4.-plass på 10 km og 9.-plass på langrennssprinten.


== Utmerkelser ==
2012 - Pride of the Nation
2012 - Pride of Tyumen
2010 - Order of Friendship
Honoured Master of Sport


== Eksterne lenker ==
(en) Profil hos Sotsji 2014 Arkivert 4. juli 2014 hos Wayback Machine.
(en) Profil hos IPC (biografi og resultater)
Tor André Skimmeland Aasheim

Tor André Skimmeland Aasheim (født 6. mars 1996) er en norsk fotballspiller som fra 31. desember 2019 er klubbløs.Skimmeland Aasheim fikk sin debut for FK Haugesund i eliteserien i kampen mellom Haugesund og Viking FK den 21. april 2014. Han er en offensiv midtbanespiller/venstre kant. Den 1. august 2015 meldte Aasheim overgang til den islandske klubben Breiðablik. 24. november 2015 ble det offentliggjort at Skimmeland Aasheim hadde undertegnet en 1-årskontrakt med Viking FK. Spilleren fikk sin debut i eliteseriens 9. runde 7. mai 2016 mot Tromsø IL, da han erstattet Suleiman Abdullahi etter 87 minutter. Kampen ble spilt hjemme på Viking Stadion og endte 2-0 til hjemmelaget. 12. juli 2016 undertegnet Aasheim ytterligere en ny kontrakt med klubben, gjeldende ut 2018-sesongen.


== Referanser ==


== Eksterne lenker ==
(en) Tor André Skimmeland Aasheim – Transfermarkt 
(en) Tor André Skimmeland Aasheim – Soccerway 
(no) Tor André Skimmeland Aasheim – Norges Fotballforbund 
(en) Tor André Skimmeland Aasheim – FBref 
Spillerprofil hos Fotball.no
Spillerprofil hos Altomfotball.no
Spillerprofil på viking-fk.no
Mathias Nylenna

Mathias Bjørdal Nylenna (født 13. november 1982) er en norsk journalist og programleder, kjent fra radioprogrammet Verdens Rikeste Land på NRK P3.
Høsten 2017 ble han programleder for Verdibørsen på NRK P2. Per februar 2020 er han programleder for Dagens på NRK P1. Før det var han programleder i Her og nå på samme kanal.Nylenna har ledet flere av NRKs valgsendinger på NRK1 og var flere år blant programlederne i P3aksjonen, en del av TV-aksjonen.
Sammen med Niklas Baarli har han laget flere reise- og debattprogrammer på TV.Han er sønn av professor i samfunnsmedisin Magne Nylenna.


== Referanser ==


== Eksterne lenker ==
(en) Mathias Nylenna på Internet Movie Database
Wenches jul (turné)

Wenches jul var en turné med Wenche Myhre.17, 18, 21. og 22. desember 2015 hadde Wenche med seg Det Norske Blåseensemble.
25. og 29. november og 2. desember 2017 hadde Wenche med seg Forsvarets Musikkorps Nord-Norge.


== Spilleliste ==
«Visst er det vinter der ute»
«Julepotpurri»
«Hei, hå, nå er det jul igjen»
«Bjelleklang»
«Jeg så mamma kysse nissen»
«Snømannen Kalle»
«Den er her, deiligste tiden hvert år»
«Min barndoms hvite jul»
«Medley»
«Eventyrland»
«Rudolf er rød på nesen»
«Sledeturen»
«Rockin' Around the Christmas Tree»
«Her kommer nissefar»
«Det største vi kan få»
«You Are the Sunshine of My Life»
«Isn't She Lovely»
«It's Not Unusual»
«Glory of Love»
«Julen er her»
«Vinter og sne»
«Kom til vinterland»
«Alt jeg ønsker til den søte julefest»
«Hva skal jeg gi deg til jul i år?»
«Feliz Navidad»
«La hver dag bli en god dag»


== Band ==
Anders Eljas - kapellmester
Dan Lindèn - keyboard
Arild Torvik - trommer
Eirik Are Andersen - bass
Steinar Larsen - gitar
Jorunn Hauge - bakgrunnsvokal
Marian Lisland - bakgrunnsvokal


== Datoer ==


=== 2014 ===


==== November ====
21. Drammens Teater
22. Drammens Teater
23. Drammens Teater
25. Arendal kulturhus
29. Stormen Konserthus


==== Desember ====
4. Olavshallen
10. Oslo Konserthus
11. Kilden teater- og konserthus
12. Stavanger konserthus
13. Grieghallen
17. Lillestrøm Kultursenter
18. Ibsenhuset


=== 2015 ===


==== November ====
27. Drammens Teater


==== Desember ====
1. Oslo Konserthus
4. Lillestrøm Kultursenter
5. Lillestrøm Kultursenter
12. Hjertnes kino og kulturhus
17. Blå Grotte
18. Askim Kulturhus
21. Sarpsborg scene
22. Brygga Kultursal Halden


=== 2017 ===


==== November ====
25. Harstad kulturhus
29. Lofoten kulturhus


==== Desember ====
2. Kulturfabrikken


=== 2018 ===


==== Desember ====
1. Torridalshallen
8. Teatersalen i Brumunddal
8. Teatersalen i Brumunddal


== Referanser ==
Lü Ji (maler)

Lü Ji (tradisjonell kinesisk: 呂紀, forenklet kinesisk: 吕纪, pinyin: Lǚ Jì, Wade-Giles: Lü Chi; født ca. 1477 i Ningbo i Kina, død ca. 1505) var en kinesisk maler som primært drev med fugl-og-blomster-maleri under Ming-dynastiet (1368–1644). 
Hans stilnavn var Tingzhen. 
Lü holdt seg for det meste til to distinkte presentasjoner. Noen av verkene bruker skinnende klare farger, men med tilbakeholdenhet i motivet. Andre er mer blomstrende mewn med dempet tusj- og vannfargebruk.


== Referanser ==


== Eksterne lenker ==
(en) Lü Ji – kategori av bilder, video eller lyd på Commons
Asko (svensk selskap)

Asko er et svensk selskap som produserer hvitevarer og husholdningsapparater. Selskapet er siden 2010 eiet av Gorenje.
Asko ble grunnlagt i Vara i 1950 da Karl Erik Andersson bygget en vaskemaskin til sin egen mor, og senere fikk bestilling på flere.


== Referanser ==


== Eksterne lenker ==
Offisielt nettsted
Orientering (dansk radioprogram)

Orientering er et dansk nyhetsmagasin som sendes daglig på DR P1, tidligere også om søndagen.Orientering fokuserer på analyse og bakgrunn innenfor internasjonal og dansk politikk. Redaksjonssekretær er Birgitte Gadegaard (2014) og de øvrige bidragsyterne er – foruten en rekke fastansatte journalister – en gruppe freelancere.


== Referanser ==
Ren Yi

Ren Yi (kinesisk: 任頤, pinyin: Rèn Yí, født 1840 i Shaoxing i Zhejiang, død 1896), også kjent som Ren Bonian var en kinesisk maler. Etter at hans far - en rishandler - døde, flyttet han til Shanghai. Her ble han mer eksponert for veslig tenkning. Der ble han med i den såkalte Shanghaiskolen innen malerkunsten, som kombinerte folkelige og tradisjonelle stiler. 
Han knyttes til en dristig penselføring og bruk av farger. I sin tidlige karriere var hanm influert av Song-dynastiets malere, men senere foretrakk han en friere stil influert av Zhu Das arbeider.


== Billedgalleri ==

		
		
		
		
		


== Referanser ==


== Litteratur ==
Chinese Paintings in the Ashmolean Museum Oxford (132) Oxford ISBN 1-85444-132-9


== Eksterne lenker ==
(en) Ren Bonian – kategori av bilder, video eller lyd på Commons 
Ren Bonian hos China Online Museum
Artefaktartikkel Arkivert 17. februar 2012 hos Wayback Machine.
5. etappe av Tour of Norway 2014

5. etappe av Tour of Norway 2014 gikk fra Gjøvik til Eggemoen ved Hønefoss, via Lena, Lygnasæter, Jevnaker og Hønefoss.


== Passeringstider ==


== Resultater ==


=== Målgang ===


=== Ledertrøya (sluttresultat) ===


=== Poengtrøya (sluttresultat) ===


=== Klatretrøya (sluttresultat) ===


=== Ungdomstrøya (sluttresultat) ===


=== Lagkonkurransen (sluttresultat) ===


== Eksterne lenker ==
(en) 5. etappe av Tour of Norway 2014 - ProCyclingStats 
(en) 5. etappe av Tour of Norway 2014 – Cycling Archives 
Kart og profil over 5. etappe av Tour of Norway 2014
Refleksivitet

Refleksivitet er et sosiologisk begrep og metodologisk fremgangsmåte som generelt refererer til en sirkulær relasjon mellom årsak og virkning.
Termen brukes i kvalitativ forskning til å beskrive en prosess eller vekselvirkning mellom forsker og forskningsarbeid. I kvalitativ forskning anerkjenner man at forskeren påvirker og former forskningsprosessen, både som en person og som teoretiker.
Det foreligger to typer refleksivitet; personlig og epistemologisk.
Personlig refleksivitet innebærer å reflektere over måter som våre egne verdier, erfaringer, interesser, trosoppfatninger, politiske sympatier, lidenskaper, målsettinger og sosiale identiteter har formet forskningen. Denne varianten av refleksivitet krever også å reflektere over hvordan forskningen kan ha påvirket og potensielt endret de involverte, både som forskere og som medborgere.
Epistemologisk refleksivitet går ut på drøfting av muligheten for at forskningsspørsmålet kan ha vært definerende og begrensende for hvilke resultater som kan genereres fra data. Denne refleksivitetsformen inviterer til å tenke over forutsetninger som vi har gjort underveis i forskningen og bidrar til å tenke over virkninger av disse antagelsene. 


== Kilder ==
Willig, Carla (2013): Introducing Qualitative Research in Psychology. Adventures in theory and method. Berkshire: Open University Press. 3. rev.ed.